วิเคราะห์การเมือง : อาการน่าห่วงแต่ต้นปี
เสริมความเป็นสิริมงคลตั้งแต่ต้นปีในแอ็กชันที่ บิ๊กตู่ พล.อ.ประยุทธ์ จันทร์โอชา นายกรัฐมนตรี และ รมว.กลาโหม นำทีม ครม.ทำบุญตักบาตรพระสงฆ์ 63 รูป ก่อนประชุม ครม.นัดแรกปี 2563ขอยึดคาถาตั้งมั่นทำความดีเอาชนะทุกสิ่ง ไม่สนใจคำพยากรณ์โหรหลายสำนักที่ฟันธงการเมืองปีหนูจะเกิดความขัดแย้งรุนแรงถึงขั้นยุบสภาท่ามกลางปัญหารุมเร้าอยู่มากมาย โดยเฉพาะช็อตเฉพาะหน้าเรื่องสถานการณ์เงินบาทแข็งค่าเรื้อรังจากปลายปีที่แล้วต่อเนื่องถึงต้นปี 2563ค่าเงินบาทแข็งไปแตะที่ 29 บาทต่อดอลลาร์สหรัฐฯธุรกิจส่งออกกระอักเลือดข้ามปี ได้รับผลกระทบรุนแรง เห็นแววปรับตัวหนีตายลอยแพคนงาน ลามไปกระทบภาคการท่องเที่ยวที่นักท่องเที่ยวอาจมาเที่ยวเมืองไทยลดลง เพราะเงินดอลลาร์แลกเงินบาทได้น้อยลงซ้ำเติมสภาวะเศรษฐกิจที่ซึมยาวอยู่แล้วให้ทรุดหนักไปอีกสัญญาณไฟแดงทางเศรษฐกิจโชว์หรา หลังเปิดศักราชใหม่มาเพียงไม่กี่วันในภาวะที่ธนาคารแห่งประเทศไทย (ธปท.) ต้องจับตาสถานการณ์อย่างใกล้ชิด แม้ล่าสุดจะมีแนวโน้มดีขึ้น ค่าเงินบาทขยับมาอยู่ที่ 30 บาทต่อดอลลาร์สหรัฐฯแต่ยังต้องเฝ้าประคบประหงม จับตาความผันผวนเรื่องอัตราแลกเปลี่ยนอยู่ตลอดเช่นเดียวกับสถานการณ์การเมืองที่น่าห่วงไม่แพ้กัน มีเรื่องซีเรียสชุกตลอดเดือน ม.ค.2563ที่เรียกน้ำย่อยก่อนเลยคือ การพิจารณาร่าง พ.ร.บ.งบประมาณรายจ่ายประจำปี 2563 วงเงิน 3.2 ล้านล้านบาท วาระ 2-3 ระหว่างวันที่ 8-9 ม.ค.นี้ แม้จะไม่สาหัสหนักหนา แนวโน้มราบรื่นน่าจะผ่านไปได้ แต่งบฯกระทรวงกลาโหมเป็นเป้าล่อสะเทือนเครดิตกองทัพและรัฐบาลแต่คิวที่ซีเรียสขึ้นมาหน่อยคือ อีเวนต์ วิ่งไล่ลุง ที่นัดรวมพลกันวันที่ 12 ม.ค.นี้ ตัววัดกระแสด่านแรกว่า ม็อบไล่ลุง จะจุดติดหรือไม่ ในฐานะช็อตนำร่องเกมมวลชนที่จะถูกยกระดับเพิ่มขึ้นเรื่อยๆโดยมีหัวเชื้อสำคัญอยู่ที่คดียุบพรรคอนาคตใหม่ที่ศาลรัฐธรรมนูญนัดชี้ขาดชะตากรรมค่ายสีส้ม วันที่ 21 ม.ค.นี้ เป็นตัวกระพือหัวเชื้อหากผลออกมาเป็นลบ เกมลากมวลชนลงถนนลามต่อยาวแน่ตามที่ นายธนาธร จึงรุ่งเรืองกิจ หัวหน้าพรรคอนาคตใหม่ บิลต์อารมณ์กองเชียร์-กองหนุนที่มีอยู่แน่นพอตัวมาพักใหญ่ พร้อมเขย่าสร้างแรงสั่นสะเทือนเสถียรภาพรัฐบาลเชียงกงได้อีกเรื่องเสียวไส้คือ การแก้ไขรัฐธรรมนูญ แม้จะเพิ่งออกสตาร์ต ตั้งแท่นประชุมคณะกรรมาธิการวิสามัญพิจารณาแนวทางการแก้ไขรัฐธรรมนูญไปได้ไม่กี่นัด แต่ก็ตั้งท่าเขย่าอุณหภูมิเดือดได้ตลอดทัวร์นาเมนต์ อย่างที่นายชวน หลีกภัย ประธานสภาผู้แทนราษฎร จุดพลุไม่เห็นด้วยให้ผู้นำเหล่าทัพมานั่งโก้ในสภาสูงรุ่นใหญ่ลุยเบิกร่องประเด็นร้อน เสนอตัดโควตาทหารให้อยู่ห่างจากการเมือง ไม่ญาติดีกับกองทัพ ได้ปั่นกระแสแก้รัฐธรรมนูญกันสนุก ยังไม่รวมประเด็นแสลงใจ ส.ว.จ่อตัดอำนาจไม่ให้โหวตเลือกนายกฯที่จะถูกจุดตามมาประเด็นร้อนแก้รัฐธรรมนูญจ่อคิวงอกรายวัน แนวโน้มได้แซ่บต่ออีกหลายยก มีสิทธิสะเทือนแผลในใจพรรคร่วมรัฐบาลปิดท้ายคิวเดือดปลายเดือน ม.ค. ศึกอภิปรายไม่ไว้วางใจรัฐบาลที่ฝ่ายค้านโหมโรงอย่างเข้มข้น จับ บิ๊กตู่ และ บิ๊กป๊อก พล.อ.อนุพงษ์ เผ่าจินดา รมว.มหาดไทย ขึ้นเขียงซักฟอก แม้ บิ๊กป้อม พล.อ.ประวิตร วงษ์สุวรรณ รองนายกรัฐมนตรี จะไม่มีชื่อขึ้นแบล็กลิสต์ในรอบแรก แต่คงไม่แคล้วมีชื่อถูกจับสแกนความโปร่งใส3 พี่น้องตระกูล ป. เจอของจริง มาตรการตรวจสอบเลเวลสูงสุดของฝ่ายนิติบัญญัติเต็มรูปแบบ มีสิทธิสะบักสะบอมเจ็บตัวพอสมควรถึงจะมีเสียงข้างมาก หรือได้กำลังเสริมงูเห่าช่วยโหวตเอาตัวรอดไปได้ แต่ถ้าข้อมูลหลักฐานของฝ่ายค้านมีน้ำหนักน่าเชื่อถือ เปิดแผลคนในรัฐบาลได้สำเร็จ อาการรัฐบาลก็น่าห่วงแม้จะเอาอยู่เรื่องการบริหารเสียงในสภา แต่จะบริหารอารมณ์ประชาชนอยู่หรือไม่ เป็นอีกเรื่องหนึ่งมรสุมหลายระลอกรอกระแทกใส่รัฐบาลเชียงกงตั้งแต่เดือนแรกของปี ถึงฝ่าคลื่นลมมาได้ แต่คงต้องจูนเครื่องและปะผุเรือเหล็กขนานใหญ่ มีโอกาสปรับ ครม.หลังเสร็จศึกอภิปรายไม่ไว้วางใจลากเข้าสู่แรงกระเพื่อมภายในรัฐบาล ต่อรองชิงตำแหน่งกันวุ่นวายอีกรอบ ร่องรอยความขัดแย้งรอกำเริบทั้งศึกในและนอกรัฐบาลตั้งเค้ารอปะทุ ถ้าคุมกันไม่อยู่ เรือเหล็กมีสิทธิอับปางทีมข่าวการเมือง
เสริมความเป็นสิริมงคลตั้งแต่ต้นปี ในแอ็กชันที่ บิ๊กตู่ พล.อ.ประยุทธ์ จันทร์โอชา นายกรัฐมนตรี และ รมว.กลาโหม นำทีม ครม.ทำบุญตักบาตรพระสงฆ์ 63 รูป ก่อนประชุม ครม.นัดแรกปี 2563
วิเคราะห์การเมือง,ประยุทธ์ จันทร์โอชา,ทำความดี,มรสุมการเมือง,ความขัดแย้ง,ทีมข่าวการเมือง